สังคมข่าวหุ้น
หลังบิ๊กตู่สยบข่าวยุบสภาฯ พร้อมด้วยแรงซื้อกลับหุ้นนอนแบงก์ หลังคลายกังวลผลกระทบจาก SCBX ล่าสุดนักวิเคราะห์มองสิ้นปีนี้ ดัชนีแตะ 1,648 จุด
หลังบิ๊กตู่สยบข่าวยุบสภาฯ พร้อมด้วยแรงซื้อกลับหุ้นนอนแบงก์ หลังคลายกังวลผลกระทบจาก SCBX ล่าสุดนักวิเคราะห์มองสิ้นปีนี้ ดัชนีแตะ 1,648 จุด
4 ต.ค. 2564

*โควิดลดต่อเนื่อง
*ตลาดหุ้นไทยขานรับ แนวโน้มยอดผู้ติดเชื้อโควิด-19 ลดลงต่อเนื่อง หุ้นเปิดเมืองคึกคัก ขณะที่การเมืองยังนิ่ง หลังบิ๊กตู่สยบข่าวยุบสภาฯ พร้อมด้วยแรงซื้อกลับหุ้นนอนแบงก์ หลังคลายกังวลผลกระทบจาก SCBX ล่าสุดนักวิเคราะห์ส่วนใหญ่มองสิ้นปีนี้ ดัชนีแตะ 1,648 จุด
*ภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย (ตลท.) ประกาศรายชื่อหุ้นยั่งยืน หรือ Thailand Sustainability Investment (THSI) ประจำปี 2564 โดยมีบจ.ที่ได้รับการคัดเลือก 146 บริษัท เพิ่มขึ้นจาก 124  บริษัทในปีที่ผ่านมา สะท้อนบจ.ไทยให้ความสำคัญกับการดำเนินธุรกิจ โดยผนวกการขับเคลื่อนความยั่งยืนในการบริหารจัดการ ช่วยลดความเสี่ยงเสริมศักยภาพธุรกิจ แม้ต้องเผชิญกับภาวะวิกฤตโควิด-19
*บริษัท เอสซีบี เทคเอกซ์ จำกัด แต่งตั้ง “ตรัยรัตน์ สุวรรณประทีป” ขึ้นดำรงตำแหน่งประธานเจ้าหน้าที่บริหาร รับภารกิจสำคัญในการเป็นหัวเรือใหญ่นำ SCB Tech X เพื่อช่วยผลักดันสถาบันการเงินพัฒนาบริการต่าง ๆ ให้ตอบโจทย์ทุกความต้องการของลูกค้าในโลกยุคดิจิทัล
*ล้างขาดทุน “นราวดี วรวณิชชา” ประธานเจ้าหน้าที่บริหาร บมจ.บี-52 แคปปิตอล (B52) มั่นใจแผนการปรับโครงสร้างทุน ผ่านการรวบพาร์และลดทุน เพื่อนำเงินส่วนเกินทุนจากการลดทุนมาล้างขาดทุนสะสมในครั้งนี้ เป็นหนึ่งในแนวทางแก้ไขกรณีที่หลักทรัพย์ของบริษัทฯ ถูกขึ้นเครื่องหมาย C เนื่องจากส่วนผู้ถือหุ้นน้อยกว่า 50% ของทุนชำระแล้ว เมื่อปรับปรุงตัวเลขทางบัญชีครั้งนี้เรียบร้อยแล้ว มีโอกาสที่ B52 จะได้รับการอนุมัติให้ซื้อขายตามปกติในอนาคตอันใกล้
*งานเข้า “ทักษิณ ตันติไพจิตร” กรรมการผู้จัดการ บมจ.ไฟร์เทรดเอ็นจิเนียริ่ง (FTE) รับงานจัดหาอุปกรณ์ดับเพลิงเพิ่มจำนวน 4 โครงการ จากลูกค้าภาคเอกชน มูลค่ารวม 36.2 ล้านบาท ได้แก่ โครงการ One Bangkok รถไฟฟ้าสายสีส้ม Western Digital (โรงงานผลิต Hard Disk) และธนาคารออมสินสำนักงานใหญ่ โดยสามารถเข้าดำเนินงานเดือน ต.ค.นี้ และจะรับรู้รายได้ภายในไตรมาส 4/2564 เป็นต้นไป ส่งผลให้ปัจจุบันบริษัทมีงานในมือ (Backlog) 450 ล้านบาท
*ผยง ศรีวณิช กรรมการผู้จัดการใหญ่ ธนาคารกรุงไทย (KTB) ร่วมมือกระทรวงการคลัง ขับเคลื่อนโครงการคนละครึ่ง ขยายศักยภาพของแอปฯ เป๋าตัง ให้สามารถรองรับการใช้จ่ายในการสั่งอาหารและเครื่องดื่มผ่านแพลตฟอร์มฟู้ดเดลิเวอรี่ 2 รายใหญ่ คือ แกร็บ (Grab) และ ไลน์แมน (LINE MAN) โดยการใช้สิทธิโครงการคนละครึ่ง ซึ่งจะเริ่มตั้งแต่วันที่ 4 ต.ค. 2564 เป็นต้นไป
*ทหารไทยธนชาต หรือ TTB สนับสนุนให้คนไทยลงทุนเพื่ออนาคต ผ่านกองทุนรวมอย่างต่อเนื่อง เพื่อเป้าหมายการสร้างชีวิตทางการเงินที่ดีขึ้น ด้วยที่สุดของโปรโมชันกองทุนแห่งปี 2564 เพียงมียอดเงินลงทุนสุทธิในกองทุนที่ร่วมรายการเพิ่มขึ้นตั้งแต่ 500,000 บาทขึ้นไป ในระหว่างวันที่ 1 ตุลาคม-30 พฤศจิกายน 2564 รับฟรีโทรศัพท์มือถือ Samsung Galaxy Flip3, ลำโพงเชื่อมต่อไร้สาย Marshall รุ่น Stanmore II, หุ่นยนต์ทำความสะอาด Mister Robot Laser Navigator เป็นต้น
*“บริษัท เจพี ประกันภัย จำกัด (มหาชน)” รีแบรนด์ครั้งใหญ่ เป็น “บริษัท เจมาร์ท ประกันภัย จำกัด (มหาชน)” เพื่อเพิ่มศักยภาพการเติบโตของธุรกิจประกันภัยในประเทศไทย ตลอดจนเสริมความแข็งแกร่งให้ธุรกิจของบริษัทฯ และเชื่อมโยงการดำเนินงานให้เป็นไปในแนวทางเดียวกัน
*บมจ.เฮงลิสซิ่ง แอนด์ แคปปิตอล หรือ HENG ผู้ดำเนินธุรกิจสินเชื่อรายใหญ่ในเขตภาคเหนือภายใต้แบรนด์ “เฮงลิสซิ่ง” ที่ล่าสุดทีมผู้บริหาร สุธารทิพย์ พิสิฐบัณฑูรย์ CEO และ ดร.ธีรวัฒน์ ธวัลรัตน์โภคิน CFO พร้อมด้วย พงศ์ศักดิ์ พฤกษ์ไพศาล กรรมการผู้จัดการ บล.กสิกรไทย ที่ปรึกษาทางการเงิน และผู้จัดการการจำหน่ายและรับประกันการจำหน่าย ร่วมกันจัดโรดโชว์วันที่ 5 ต.ค. 2564 ตั้งแต่เวลา 13.30-15.00 น. นักลงทุนที่สนใจสามารถรับชมการถ่ายทอดสดผ่าน Facebook Page Heng Leasing : เฮงลิสซิ่ง และ WealthyThai